簡王長元次元時復欲入都
作者：吳則禮
朝代：宋

paragraphs: 跛跛鬢毛短，娟娟春日長。
繁花麗澤國，疊鼓摻漁陽。
喚婢理雙屩，遣兒謀一觴。
惟知作寒食，那復問殊方。
石鼎官芽滑，銅盆井水凉。
有時拈拄杖，隨意坐胡牀。
涏涏定巢尾，咬咬求友吭。
籃輿元落眼，豆飯或撐腸。
楚柁連江色，淮天著鴈行。
關儂五斗粟，老子復游梁。